Kringetjies-en-kruisie somme | Lomi
Hulle moes eers vir my die speletjie verduidelik. Dit werk op die konsep van kringetjie-en-kruisies waar jy 3 in ‘n ry moet kry. Buiten dat vir die spel moet jy om die beurt op elke blokkie ‘n 1/2/3/4 skryf. Om ‘n ry vol te maak moet die som van die 3 getalle 10 wees. Hulle het ‘n hele bladsy vol van die “somme” gemaak voor ek hulle ontdek het. Wat ‘n vreugde as die oudste die jongste sommer leer.
Ek reken natuurlik dat mens baie variasies op die spel kan speel. Jy kan besluit watter getalle tussen 0 en 9 (of almal) gebruik kan word. En die som van ‘n ry kan natuurlik ook telkens verskil (enige iets kleiner as 27). Ek het die skets gemaak van hoe dit sou lyk as jy getalle van 1 tot 9 gebruik en somme van 10 probeer maak. Swart en rooi is die 2 spelers.
Dalk is daar nog kinders wat die spel sal geniet. (En sommer ‘n bietjie wiskunde doen in die proses)
Gaan loer ook sommer by http://nrich.maths.org in vir nog lekker wiskunde speletjies. My 2 het dotty six baie geniet.
Categories: Graad 1, Graad R, wiskunde	| Sleutelwoorde: aktiwiteite, graad 1, graad R, gratis, speletjies, wiskunde | 4 Kommentaar
4 thoughts on “Kringetjies-en-kruisie somme”
Zel, ons sal nou moet begin oppas, dit lyk vir my asof jou twee een van die dae so slim gaan wees, dat hulle ons sal begin leer. Ek iis bly dat hulle so kreatief is en vir hulle self dinge uitdink en doen. Dit is natuurlik baie goed vir hulle om so te kan leer. Hou so aan en baie sterkte met al die leer.
Ek vermoed lankal dat ek meer by die 2 leer as hulle by my 😉
Mens noem dit ‘n towervierkant. Jou kinders is baie oulik!
313 202 hits